23.976
Tekstityksen versionumero: 1.1 Päiväys: 19.02.2010
Tämänkin tekstityksen tarjoaa: WWW.DIVXFINLAND.ORG
Suomennos: juzkaaz, demente, Snagglepuss, DickJohnson, Juuseri, -
Finnplayer, kilpikonna, möykky, Mysis, Zenes ja Newton
Oikoluku: A_atoli
PRIKAATINKENRAALI HOPGOOD ARMEIJAN TIEDUSTELUPALVELU
FORT BRAGG, POHJOIS-CAROLINA 1983
- Boone. - Niin, kenraali?
Menen viereiseen toimistoon.
Selvä.
Hemmetti.
TÄSTÄ ON ENEMMÄN TOTTA KUIN USKOISIT
Nimeni on Bob Wilton. Olen toimittaja.
Työhöni kuuluu tarinan alun löytäminen.
Jos katsoit tarinaani, saatat luulla, että se alkoi työstäni Ann Arbor Daily Telegramissa.
Saatat luulla sen alkaneen, kun nain kouluajan rakastettuni Deboran.
Olisit väärässä. Elämäni oikea tarina alkoi pari vuotta sitten, -
kun päätoimittaja lähetti minut jututtamaan miestä, josta oli kuullut radiossa.
Mies väitti omaavansa yliluonnollisia voimia.
Että hän voisi matkustaa mielessään minne halusi.
Hän kutsui sitä "kaukonäkemiseksi". Miehen nimi oli Gus Lacey.
- Mitä olette nähnyt viime aikoina? - Olen katsellut Loch Nessin hirviötä.
Kiitos, äiti. Kävi ilmi...
Ei tarvitse, äiti.
Kiitos. Kävi ilmi, -
että se on dinosauruksen haamu.
Selvä.
Milloin tämä alkoi, Gus?
OLET HULLU - Se alkoi lapsena.
Gus kertoi olleensa 1980-luvulla salaisessa yksikössä, joka sai koulutuksen armeijassa.
Ohjelma oli hallituksen korkeimpien tasojen hyväksymä.
Kun kysyin yksikön tarkoitusta, hän vastasi:
Olimme pääosin yliluonnollisia vakoojia. Se oli alkuperäinen tehtävämme.
Kun he ymmärsivät, mitä heillä oli käsissään, -
meidät koulutettiin tappamaan eläimiä.
- Millä? - Mielillämme.
Tuijottamalla niitä.
Mitä eläimiä?
Eräs yksiköstämme pysäytti vuohen sydämen.
Meistä valloilleen päässeet voimat kohdistuivat siihen.
Viime viikolla tapoin hamsterini.
Haluatko nähdä?
Tuossa! Katso. Oletko nähnyt hamsterin tekevän tuollaista?
- Minulla ei ole ollut hamsteria, Gus. - Katso!
Näetkö, miten se mulkoilee ratasta?
Hamsterin omistajat taitavat tietää, mikä on poikkeavaa käytöstä. Mitä...
- Hitto. Se on maassa. - Niin on.
Tässä vaiheessa olin tuijottanut sitä kolmisen tuntia.
Eikö olekin outoa?
Eihän se kuollut. Sanoit, että tapoit sen.
Äitini kielsi.
Hän sanoi: "Älä näytä hamsterin kuolemaa, vaan nauha, jossa hamsteri on outo."
- Sinun olisi pitänyt nähdä Skipper. - Kuka hän on?
Lyn Cassady. Billin jälkeen hän oli lahjakkain tapaamani psyykikko.
Hän oli kuin okkulttinen voima.
Hänellä taitaa olla nyt tanssistudio.
Pieni mies sisälläni piti Laceyä hulluna.
Tiedätte pienen miehen. Hän on se, joka sanoo: "Ole varuillasi.
Pysy pienessä kaupungissasi ja työssäsi.
Olet onnenpekka, vaimosi rakastaa sinua. Sinulla on kaikki haluamasi.
Et etsi mitään suurta seikkailua.
Eräänä päivänä, kun vähiten sitä odotat, -
suuri seikkailu löytää sinut."
Ronin äkillinen kuolema oli kaiken katalyytti.
Debora kertoi myöhemmin, että se oli hänelle herätyssoitto.
Ennen sitä kutsuttiin "memento moriksi".
Ronin sepelvaltimotauti muistutti häntä, että elämä oli lyhyt onnen tuhlaamiseen.
Ronin kuolema antoi hänen asioilleen uuden valon.
Viikko hautajaisten jälkeen hän jätti minut päätoimittajani takia.
Silloin se vaikutti tragedialta.
Emme nähneet pienistä elämistämme historian suurten tapahtumien paljastumisia.
Olin kuin lapsi tai hobitti, joka oli turvassa Konnussa.
Tai vaalea maalaispoika kaukaisella, autiolla planeetalla -
tietämättä siitä, että hän otti ensiaskeleita polulla, -
joka johtaisi hänet säälimättömästi hyvän ja pahan voimien konfliktin keskelle.
Amerikkalaiset ovat peräänantamattomia ja ovat voittaneet kaikki haasteet.
Vastoinkäymiset ovat paljastaneet maamme luonteen maailmalle.
Tiesin, mihin se polku johtaisi.
ellei tuulenvire tulevaisuudestani olisi tuonut minulle Bill Djangon nimeä, -
en olisi ehkä koskaan lähtenyt sille polulle. Tein tässä tilanteessa, -
kuten useat miehet ennen minua -
naisen särjettyä heidän sydämensä:
lähdin sotaan.
KUWAIT CITY, KUWAIT, TOUKOKUU 2003 - Oletko nähnyt taisteluja?
En aio valehdella sinulle, Debora. Tämä ei ole ollut helppoa.
- Tiedän. Olemme seuranneet tilannetta uutisista. - Se ei ole...
Olen nähnyt asioita, joita ei pitäisi...
- En edes tiedä, miksi olet siellä. - Mielestäni on tärkeää, että ihmiset saavat -
- oikean kuvan siitä, mitä... - Mitä?
- Oletko valmis lähtemään? - Olen.
- Oliko tuo Dave? - Oli.
Hän lähettää terveisiä.
Aikooko hän hakea tavaransa täältä?
Minun on lopetettava. Lähdemme pohjoiseen -
- tekemään juttua taisteluista. - Odota Bob. Olin juuri...
- Mikä olisi hyödyllinen lause? - La tutlek. Ana sahaffi.
- Niin.
- Mitä ne tarkoittavat? - Älkää ampuko. Olen toimittaja.
Pidän tuon mielessäni.
Olin odottanut kuukausia lupaa ylittää Irakin rajan.
Sinä aikana näin sotakirjeenvaihtajien palaavan vaihtamaan tarinoitaan.
He eivät välittäneet minusta. Minun oli päästävä Irakiin -
tai en enää pystyisi katsoa silmiin itseäni, -
vaimoani tai yksikätistä kusipää-Davea.
DeWitt Resources, Arkansasistako?
Sieltäpä hyvinkin. Teemme roskiksia.
Oletteko täällä kokouksessa? Etsimässä sopimusta?
- Niinpä kai. - Mikä on myyntivalttinne?
Olemme todella halpa.
- Bob Wilton. - Skip.
- Sopiiko? - Olkaa hyvä.
- Oletko siis Arkansasista? - En.
- Oletko ollut täällä kauan? - En.
Kannattaa varoa, mitä toivoo.
Halusin todistaa itselleni.
Syntieni vuoksi, -
kohtalo antoi minulle opetuksen.
Lyn Cassady?
Lyn Cassady. Billin jälkeen hän oli lahjakkain tapaamani psyykikko.
Tunnetko Gus Laceyn?
Skip?
Huhuu?
Lyn, minulla on lakkisi.
Skip?
- Työskenteletkö Hooperille? - En. Ann Arbor Daily Telegramille.
- Miten tiedät Laceysta? - Haastattelin häntä pari kuukautta sitten.
Mulkku.
Seuraa minua.
Minkä värisiä hotellin baarin tuolit olivat?
Olimme siellä tuntikausia. Minkä värisiä tuolit olivat?
- Vihreitä. - Beigejä. Montako valaisinta tässä huoneessa on?
Supersotilaan ei tarvitsisi katsoa, hän tietäisi.
- Supersotilaan? - Jedisoturin.
Hän tietäisi, missä valot ovat, ja montako pistorasiaa huoneessa on.
Ihmiset kulkevat laput silmillään.
Ensimmäisellä tasolla meidät koulutettiin omaksumaan hetkessä kaikki yksityiskohdat.
- Mikä jedisoturi on? - Katsot juuri yhtä.
- Oletko jedisoturi? - Juuri niin.
- En tiedä, mitä se tarkoittaa. - Olen kersantti Lyn Cassady, -
eläkkeellä erikoisjoukoista. 1980-luvulla olin Fort Braggissa -
salaisessa Jediprojekti-koulutuksessa.
Projektin tarkoituksena oli luoda supersotilaita.
Supervoimia omaavia sotilaita. Olimme Uuden maailman armeijan ensimmäinen sukupolvi.
- Sinullako on supervoimia? - Juuri niin.
Odota hetki.
Väitätkö siis olleesi psyykikkovakooja, kuten Lacey?
Käytämme mieluummin termiä "kaukonäkijä".
- Miten se toimii? - Jokaisella oli oma tekniikkansa.
Mel Landau oli pakkaavinaan ongelmansa salkkuun tyhjentääkseen mielensä.
Steve Tuttle lausui Raamatun säettä, joka oli...
- Entä sinä? - Juominen auttaa.
- Ja klassisen rockin kuuntelu. - Minkä esimerkiksi?
Bostonin. Se yleensä toimii.
Mitä muita voimia harjoittelitte?
- Näkymättömyyttä. - Näkymättömyyttäkö?
- Niin. Kolmannella tasolla. - Oikeaa näkymättömyyttäkö?
Se oli tavoite. Sovelsimme sen vain tavaksi olla näkymättömissä.
Ymmärrettyään yhteyden -
tarkkailun ja todellisuuden välillä, -
silloin alkaa tanssi näkymättömyyden kanssa.
- Naamioitumista? - Ei. Se ei ole sama asia.
Harjoittelimme myös vaiheistusta, -
muuttumista hiukkasesta aalloksi, aineellisesta energiaksi.
Kiinteät esineet vaikuttavat kulkevan lävitsesi. Se alkaa hengitysharjoituksella.
Sitten ajatellaan mustaa. Tyhjyyttä, ymmärrätkö?
En tiedä, mitä...
Saanko puhua suoraan, Lyn?
En tiedä, mitä ajatella tai sanoa. Tämä on uskomatonta.
Haluaisin...
- Voisinko kirjoittaa tästä? - Et missään tapauksessa.
Olen etsinyt juttua. Ajattelin kirjoittaa uudelleenrakentamisesta, mutta on parempi aihe.
- Et missään tapauksessa. - Voisimme tavata huomenna...
- Lähden huomenna. - Lähdetkö kotiin?
Irakiin. Olen suunnitellut osakkuutta Al Qaimilaisessa tehtaassa.
- Voisin tulla mukaasi. - Mitä?
- Voisin ehkä tulla mukaasi. - En halua juttuun. En kaipaa huomiota.
- Voisimme muuttaa nimet... - Siellä on sota, ymmärrätkö?
Sota! En halua huolehtia sinusta.
Sinun ei tarvitsisi. Osaan huolehtia itsestäni.
Olen ollut aika pahoissa paikoissa.
Olen toimittaja, Lyn. Ymmärrätkö? Menen sinne, missä juttukin on.
- Mikä tämä on? - Ei mikään. Kunhan raapustelin.
- Mikä hätänä? - Ei mikään.
SISÄLLYSLUETTELO
"Yhdysvaltojen armeijan ainoa todellinen vaihtoehto on olla upea."
"Tämä ei toistaiseksi edusta Yhdysvaltojen armeijan virallista kantaa."
- Bill Django. - Kuka hän on?
Kirjoittaja. Hänen mukaansa kaikki alkoi siitä, kun hän putosi helikopterista Vietnamissa.
Liikettä!
BINH DUONGIN PROVINSSI, VIETNAM 1972
- Helvetin kusipää! - Lopeta!
- Tuli seis! - Chris, lopeta!
Lopettaisitko? Jeesus sentään.
- Lääkintämies! - Ei hätää.
No niin!
Mitä oikein odotatte? Mitä ihmettä?
Miksi kukaan ei ammu? Tulta!
Jokainen Billin miehistä tähtäsi ylös.
Vaistomaisesti he eivät halunneet ampua toista ihmistä.
Myöhemmin Bill törmäisi tutkimukseen, -
jonka mukaan vain 15-20 prosenttia uusista sotilaista ampui tappaakseen.
Loput tähtäsivät ylös, eivät ampuneet lainkaan, -
tai esittivät kiireistä.
Olen tässä, sir. Pysykää tajuissanne.
Olen tässä. Sinnitelkää.
Heidän lempeytensä on heidän voimansa.
Toipuessaan sairaalassa, Bill kirjoitti armeijan varahenkilöstöpäällikölle -
halustaan kerätä tietoja tutkimukseen vaihtoehtoisista taistelutaktiikoista.
Pentagon lupautui maksamaan hänen palkkansa ja kulunsa.
Bill ei ollut kertonut Pentagonille, että hän oikeasti etsi selitystä näylleen.
Miten hänen miehiensä lempeys, heidän kiinnostuksen puute tappamiseen, -
voitaisiin muuttaa vahvuudeksi? Miten rakkaudella ja rauhalla voitetaan sotia?
Bill tiesi, mistä etsiä vastausta.
ALASTON PALJUTAPAAMINEN SANTA ROSA, KALIFORNIA
ALKUKANTAINEN KÄDENVÄÄNTÖ SACRAMENTO
HÖLKKÄÄMISEN TUOLLA PUOLEN -LIIKE STOCKTON
KORKEAMMAN TASON PAKSUSUOLENHUUHTELU -TERAPIA, MONTEREY
KOKONAINEN IHMINEN -LIIKE AUBURN
Bill katosi new age-liikkeeseen kuudeksi vuodeksi.
Aiempien shamaanien lailla hän oli kulkenut läpi erämaan.
Nyt hän oli palannut kansansa pariin muuttuneena miehenä.
Hän toi mukanaan salaisen selonteon, jota kutsui nimellä:
"Uuden maailman armeijan ohjekirja."
"Uuden maailman armeija on tunnus joukoille, jotka hyvyys saa kerättyä."
"Soturin rohkeus ja ylevyys sekoitetaan munkin hengellisyyteen."
"Jedisoturit seuraavat menneisyyden suurten kuvittelijoiden jalanjäljissä:
Jeesus Kristus, Laozi, Walt Disney..."
"Uuden maailman armeijan on tarkoitus ratkaista konflikteja ympäri maailmaa."
"Jedit hyppäävät laskuvarjoilla sota-alueelle hyödyntäen kimmeltävät silmät -tekniikkaa."
"He kantavat symboleina kukkia ja eläimiä ja soittavat musiikkia tuoden rauhan..."
Mikä on kimmeltävät silmät -tekniikka?
Oletko valmis?
- Ymmärsitkö? Näitkö? - Luulen ymmärtäneeni.
Kun Lyn ajoi eteenpäin, mietin, mitä hittoa tein.
Halusin takaisin. En ollut oma itseni. Tämä oli hullua.
Niin oli Lynkin. Silloin oli kuitenkin liian myöhäistä. Olimme ylittäneet rajan.
- Kohdistatko sillä voimasi? - Mitä?
- Kohdistaako kartio yliluonnolliset voimasi tai jotain? - Ei.
Se kypsyttää illallista. Aurinkovoimalla.
Hyödynnän maailmankaikkeuden voimia.
Ei saasteita ja täysin uusiutuvaa. Uuden maailman armeijan teknologiaa.
Eikö olekin tajunnanräjäyttävää?
Kun luin sitä ensimmäistä kertaa, mietin:
- "Mitä vittua?" - Niin, mutta...
Mitä?
Vaikea uskoa, että Pentagon maksoi tästä.
Täällä ei ole mitään, joka kertoisi oikeasti taistelemisesta.
Uuden maailman armeijan tehtävä on ehkäistä konflikteja.
Olemme rauhan joukko, emme sodan.
Bill ymmärsi, että maailmaa muuttaakseen täytyy aloittaa armeijoista.
Hän aloitti ei-tappavien aseiden tutkimustyön.
- Ei-tappavien? - Katsopa tätä.
- Saalistaja. - Lyn, se on pelkkä muovinen...
Nyt olet minun. Saalistaja on täysin luonnossa hajoava, -
luontoystävällinen ja sadalla eri tavalla satuttava.
- Helvetti! - Se on pätevä soturille ja näyttää vähän hassulta.
- Luoja! Lopeta! - Ostin tämän Internetistä.
Hauskinta on, ettei tämän käyttötarkoituksia tajua.
Silmämunat.
Jumalauta!
Nyt taitaa olla virallisesti ilta.
Helvetin romu.
Minulla on Crohnin tauti. Steroidit auttavat siihen.
Joskus on tarve, Bob.
Joskus ihmiset kutsuvat jotakin, jota he eivät edes itse tajua.
Sitten Billin kaltainen mies ilmestyy tyhjästä, -
koska hän kuuli kutsun.
Olemme sisällyksetön armeija, herrat.
Vietnam on murskannut sielumme. Meidän täytyy uneksia uudesta Yhdysvalloista.
Yhdysvalloilla ei saa olla enää hyväksikäyttävää näkökulmaa luonnonvaroihin.
Ei enää tukea kuluttamiselle kaikilla hinnoilla.
Saavuttaaksemme tämän unelman -
meistä täytyy tulla ensimmäinen supervalta, joka kehittää supervoimia.
Meidän täytyy luoda soturimunkkeja.
Miehiä ja naisia, jotka voivat rakastua jokaiseen, -
aistia kasviauroja, kävellä seinien läpi, -
lopettaa järjettömien kliseiden sanomisen ja nähdä tulevaisuuteen.
Haluan, että näette saman mielikuvan kuin minä.
Olkaa kaikkea, mitä voitte.
Billin yleisössä oli tuona päivänä prikaatikenraali DIA:sta, Dean Hopgood.
Kenraali oli ollut huolissaan Neuvostoliiton yliluonnollisten voimien tutkimuksista.
Joidenkin tarinoiden mukaan he olivat kehitelleet psykotronisia generaattoreita.
Koneita, joilla presidenttiä voisi pommittaa negatiivisella energialla.
He tekivät myös sadistisia kokeita nähdäkseen, onko eläimillä yliluonnollisia voimia.
Voisivatko ne esimerkiksi telepaattisesti havaita poikastensa tuskan?
- Sairaat paskiaiset. - Milloin he aloittivat nämä tutkimukset?
Vaikuttaa siltä, että he saivat tietää yrityksestämme...
kommunikoida telepaattisesti erään ydinsukellusveneemme kanssa.
Nautiluksen, joka oli pohjoisnavalla.
- Mistä yrityksestä? - Ei mistään. Tarina oli ranskalaisten huijaus.
Venäläiset kuitenkin pitivät tarinaa ranskalaisten huijauksesta vain tarinana.
He siis aloittivat PSI-tutkimuksen, koska luulivat meidänkin tutkivan, -
- vaikkemme tutkineetkaan. - Aivan. Mutta nyt, kun he tutkivat, -
meidänkin täytyy tutkia.
Venäläiset eivät saa johtaa paranormaalin tutkimusta.
Kaksi viikkoa myöhemmin armeija alkoi käyttää iskulausetta "ole kaikkea, mitä voit".
Bill nimettiin ensimmäisen Uuden maailman armeijan pataljoonan komentajaksi.
Lyn?
Lyn!
Mitä?
- Ei mitään. Mitä sinä teet? - Tervehdin aurinkoa.
Selvä. Olemme "Oscar Mike".
- Se tarkoittaa "valmiina lähtöön". - Selvä.
- Mitä sinä teet? - Hajotan pilviä pysyäkseni iskussa.
- Niinkö? Mitä pilveä? - Tuota.
- Tuotako? - Tuota isoa.
- Eikö se ole liian kaukana? - Kaikkihan ne ovat kaukana.
Sinne hävisi.
Tilaa oli aavikollinen, Lyn.
Pahoittelen tuota, Bob. Saattoi johtua kaksoissijainnista.
Älä silti huolestu. Joku saapuu tänne pian.
- Kruuna. - Oikein.
- Mikä ennätyksesi on? - 264 kertaa. Klaava.
Oikein. Sehän on aika...
Luojan kiitos. Pyydän!
Voitteko auttaa meitä?
Voitteko auttaa? Ajoimme kiveen.
Voisitteko viedä meidät johonkin kaupunkiin?
Voimmeko tulla? Kiitos. Hän sanoi: "fattore."
Saamme kyydin. Tule.
Kiitos tästä kyydistä.
Autoja ei tullut.
Kuinka kaukana...
Lyn?
- Onko tämä... - On.
Me kuolemme.
Al-Qaida tappaa meidät.
- En usko heidän kuuluvan al-Qaidaan. - Hitostako sen tiedät?
Et sinä tiedä. Et tiedä yhtään mitään!
Tämä on sinun syytäsi.
Bob, haluan kertoa jotain. Yksiköstä eläkkeelle jäämiseni on valhe.
Suoritan tehtävää. DeWitt on vain peitettä. Olen taas toiminnassa.
En voinut kertoa sitä, koska tämä on salainen operaatio.
Luulen, että sinulla on osa tässä. Luulen, että olet siksi täällä.
Olet ääliö.
Tiedätkö, miksi olen täällä?
Halusin päästä Irakiin todistaakseni vaimolleni, -
etten ole...
Nyt minä kuolen. Kuolen, ja hän on oikeassa.
Olen täysi... Pässinpää.
Oletko koskaan kuullut optimaalisesta elämänkaaresta?
Mistä?
Optimaalinen elämänkaari.
Elämäsi on kuin joki.
Jos tähtäät päämäärään, joka ei ole kohtalosi, uit aina vastavirtaan.
Nuori Gandhi haluaa olla rallikuljettaja. Ei onnistu.
Pieni Anne Frank haluaa opettajaksi. Huono homma, Anne. Se ei ole kohtalosi.
Vaikutat kuitenkin miljooniin ihmisiin.
Selvitä kohtalosi, ja joki kuljettaa sinua.
Joskus elämän tapahtumat -
antavat ihmiselle vinkkejä hänen kohtalostaan.
Kuten ne piirtämäsi kuvat.
Se on Ajna-chakra, kolmas silmä.
Jedin symboli.
Kun näin sinun piirtäneen sen...
Tuollaiset universumin vinkit täytyy huomioida.
Sinun oli tarkoitus olla täällä kanssani, Bob.
Sisäinen jedisi aistii sen.
En usko näiden tyyppien olevan FRL:stä tai Mahdi Army:stä.
He taitavat olla tavallisia rikollisia. He aikovat myydä meidät toiselle ryhmälle.
- Emme voi sallia sitä. - Kuinka estämme heitä?
- Heitä on kolme, ja heillä on aseet! - Me olemme jedejä, Bob.
- Emme taistele aseilla vaan mielillämme. - Mitä tarkoitat?
Sanotaan, että ainoa vaihtoehtomme on taistella heitä vastaan.
Käytämme visuaalista estetiikkaa herättääksemme psyykkisesti -
vihollisessa esteen hyökätä.
- Mitä tarkoitat? - Valitset yhden heistä, tuijotat häntä -
ja mumiset yksitoikkoisella äänellä:
"Ei. En hyökkää sinua vastaan."
Rentoutat kehosi ja äänesi.
Sitten revit häneltä silmän irti tai otat kynän ja pistät häntä kaulaan.
Saat veren suihkuamaan hänen kavereidensa päälle.
Siinä on psyykkinen este.
Ei meillä ole kynää.
Et ymmärrä.
Tule tänne. Nouse ylös.
Näytän sinulle jotain.
- Kurista minua. - En halua.
- Kurista minua. Mitä muka tekisin? - En tiedä. Täällä on liikaa teräviä reunoja.
Ei hätää. Voit "hyökätä" kimppuuni.
Mitä nuo lainausmerkit olivat? Ikään kuin kykenisin vain ironiseen hyökkäykseen.
Kurista minua!
- Jos teen sen, mitä aiot tehdä? - Keskeytän ajatuksenkulkusi.
Näetkö? Liikuin tuskin yhtään.
Fyysisesti ei tapahtunut juuri mitään. Psyykkinen energia on tärkeintä.
- Teräviä reunoja. - Niinpä.
- Tunsitko kuitenkin pelkoa alussa? - Tunsin.
Sanoisitko sen olleen epänormaali pelkotaso?
En tiedä. Olin aika peloissani muutenkin, -
mutta lähestyessäni sinua se oli poikkeavaa.
Tiedätkö miksi? Se ei johtunut sinusta vaan minusta.
Olin pääsi sisällä. Taistelin mielelläni.
- Muista aina... - Nyt mennään.
- Anteeksi, että sekosin siellä, Lyn. - Opit jotakin.
"Se, mitä pelkäät eniten, ei hallitse sinua. Pelko hallitsee."
- Phil? - Oprah.
- Etkö tosiaan työskentele DeWittsille? - Ainoastaan peiteroolissani.
Gus Lacey sanoi, että johdat tanssistudiota. Oliko sekin peiteroolia?
Ei. Johdan tanssistudiota.
Rakastan tanssimista.
Ja olet täällä jollakin tehtävällä, niinkö?
Kaikki aikanaan, Bob.
Olitko tosissasi, kun sanoit, että minussa on jediä?
Me opimme tunnistamaan omamme.
- Oletko aina tuntenut olevasi erilainen? - Kyllä olen.
Sellaista se on. Me olimme niitä, jotka eivät sopeutuneet joukkoon lapsina.
- Onko sinulla aina ollut voimia? - Tavallaan.
F-117 on laukaistu. Jäljitän...
C-O 31.8066667...
Sinäkö sait ne tietokoneet kaatumaan?
Kyllä, herra kenraali.
Vitun hienoa!
Kiinnostaisiko siirto, poika?
Olen everstiluutnantti Bill Django.
Jos läpäisette tämän kurssin, olette psyykkinen ase.
Kuoleman enkeli, vihollistemme pahin painajainen!
Siihen asti ette ole mitään!
Olette vähemmän kuin ei mitään!
- Ymmärrättekö? - Kyllä, herra eversti!
En ole tosissani.
Mitähän nyt tehtäisiin?
Tanssitaan.
Hyvä. Antakaa kaikkenne.
Sillä tavalla.
- Mikä on etunimesi, Cassady? - Lyn.
Sinun on vapautettava jalkasi ennen kuin voit vapauttaa mielesi, Lyn.
En ole kummoinen tanssija.
Ei pidä paikkaansa. Osaat kyllä tanssia.
Joku vain on kieltänyt sen.
Älä ole tuollainen homppeli!
Komentavana upseerinasi käsken sinua tanssimaan!
Tanssi, jumalauta!
Anna mennä!
Juuri noin! Tervetuloa sankareiden taipaleelle, Lyn.
Muistakaa, ettei tätä yksikköä virallisesti ole olemassa.
Eikä kiinteää ruokaa ensimmäisellä viikolla.
Belgialaiset vohvelit, ginseng ja amfetamiinit.
Käteviä, jollei niitä väärinkäytetä.
Aukko edessä. Tunnetko kallistuksen?
Ajattele kylmää! Hyvää työtä!
Luontoäiti, olet elämän ylläpitojärjestelmäni.
Sotilaana minun on juotava vettäsi, asuttava savessasi -
ja syötävä vihreää ihoasi.
Kanna minut läpi ajan ja avaruuden.
Olet yhteyteni universumiin ja kaikkeen, mitä tulee sen jälkeen.
Olen sinun ja sinä minun. Ylistän sinua.
Vuosia Lyn oli tuntenut itsensä ulkopuoliseksi, mutta nyt hän oli kotona.
Hän oli viimein joukossa, joka arvosti erilaisuuttaan.
Ne olivat Lynille onnen päiviä.
Billin näkemyksessä oli jotain jaloa ja puhdasta, -
joka inspiroi jedejä olemaan enemmän kuin sotilaita.
Pahan ja ahneuden keskellä he olisivat hyvän ja rauhan edustajia.
Ensimmäistä kertaa Lyn oli aidosti onnellinen.
Sitten käärme saapui paratiisiin.
Larry Hooper oli epäonnistunut Sci-fi -kirjailija Coloradosta, -
jonka kenraali Hopgood värväsi lusikantaivutusjuhlista.
Sinäkö se olit? Senkin...
Alusta alkaen hän onnistui tekemään itsestään epäsuositun.
Onnittelut, Scotty. Olen pahoillani, ettei suhteenne kestä.
Larry teki selväksi, että hän halveksui muita jedejä.
- Mitä jos joku tekisi noin sinulle? - Lyn poikkesi muista.
- Painu helvettiin. - Larry vihasi häntä.
Laatikko K9. Scotty?
- Jotain lieriömäistä, kynä? - Entä Larry?
Tässä Larryn henkiopas, Maud.
Katson laatikkoon nyt.
Ja näen -
peltimukin.
Lyn?
Tuolilla istuva mies.
- Sanoit A etkä K! Hän sanoi A. - Hyvää työtä, Lyn. Erinomaista.
Vuosien koulutuksen jälkeen Lyn sai ensimmäisen tehtävänsä.
Punaiset prikaatit olivat kaapanneet NATO-kenraalin Italiassa.
Billin yksikköä pyydettiin epävirallisesti apuun ennen kuin oli liian myöhäistä.
Pohjoiseen Veronasta. Pieni kylä järven lähellä.
Näen elokuvateatterin.
Sitä vastapäätä on kauppa.
Ei, vaan kahvila.
Hän on asunnossa kahvilan yläkerrassa.
Kylän nimi on...
Se on jotain makeaa.
Dolce. Paikan nimi on Dolce.
Bill ei ollut tavannut ketään vastaavilla kyvyillä.
Siitä hetkestä Lynin maine levisi.
Mitalit ja arvot eivät ole tärkeitä jedeille.
Henkisyyden, viisauden ja psyykkisten voimien kasvu -
saavat meiltä kunnioitusta.
Jos sai kotkan sulan, intiaanit uskoivat, -
että se on merkki rakkaudesta, kiitollisuudesta -
sekä suuresta kunnioituksesta.
Vain vilpitön ihminen voi kantaa kotkan sulkaa.
Sana Fort Braggin kersantista, joka pystyi löytämään mitä tahansa, levisi nopeasti.
Aivan kuin Lyn olisi pystynyt lentämään, mihin tahansa lähtemättä huoneestaan.
Billin sanoin: voima oli vahva tässä yksilössä.
- Lyn? - Ei hätää, emme nouse tuohon autoon.
Ette halua meitä!
Pane aseesi pois.
Laske aseesi. Bob, älä liiku.
Bob, pysy paikallasi! Bob, pysähdy!
Älkää ampuko. Olen toimittaja.
Sillä hetkellä luulin Lynin saaneen jonkinlaisen kohtauksen.
Myöhemmin sain tietää, että hän käytti Echmeyer-tekniikkaa.
Ben Echmeyer oli 63 varmistetun tapon Vietnamin veteraani.
Hän on edelleen ainoa Korean ulkopuolinen Kwa Ra Do -mestari.
Huhujen mukaan hän pystyi vetämään köyttä 12 miestä vastaan liikkumatta senttiäkään.
Hän kykeni myös nostamaan hiekkasäkit, -
jotka oli kiinnitetty hänen kivespusseihinsa.
Hän oli yksi Fort Braggin jedimestareista.
Sir, mihin tätä voidaan soveltaa?
Ben aiheutti paljon hämmennystä kiistellyllä järkytä ja pelota -veitsihyökkäysmetodillaan.
Jotkut veitsifanaatikot pitivät lähestymistapaa mullistavana, -
mutta muut kritisoivat, koska uskoivat hyppäämisen ja pyörimisen -
voivan johtaa siihen, että pistää vahingossa itseään.
Lyn Cassadyn tyyli kuitenkin käännytti vahvasti.
Lynillä ei tosin sillä hetkellä ollut veistä.
Siksi olen edelleen sitä mieltä, että hänen temppunsa oli melko harkitsematon.
Kädet ylös! Idiootti.
Voi paska. He eivät seuraa.
Ei mitään hätää, he eivät seuraa. Selviämme kyllä.
Voi paska.
Tuolla hän on. Kaikki hyvin, herra! Olemme amerikkalaisia.
Tulimme auttamaan teitä!
Herra, voisitteko... Voi paska!
- Mitä tapahtui? - Taisin ajaa hänen ylitseen.
Herra?
Oletteko kunnossa, herra? Auta minua, Bob.
Nostetaan hänet ylös. Nosta!
Voi paska! Keitä nuo ovat?
Älkää liikkuko!
Kädet ylös! Heti!
Todd Nixon, maavoimien pienen kaupan toimisto.
- Mahmud Daash. - Kysy, mitä kauppaa käyn, Muhammad.
Mahmud. Minkälaista kauppaa käytte?
Juuri nyt elämänlaatua parantavaa.
Täällä on yli 25 miljoonaa irakilaista, jotka haluavat olla itsenäisiä -
ja tehdä itselleen jotain. Kaikkein eniten he haluavat ostaa tavaraa.
Puhelimia, digikameroita, oloasuja... Mitä tahansa.
Jos ne myyvät Bostonissa, saamme taatusti myytyä niitä Bagdadissa. Eikö niin, Muhammad?
Hän tietää, mistä puhun. Parhaat mainitakseni meillä on Halliburton, Parsons ja Perini.
McDonald's ja Starbucks tulevat tänne.
Ei yritysveroa. Tästä tulee kultaryntäys.
Muuten, vitut ranskalaisista! Chirac haluaa tänne ranskalaisia urakoitsijoita.
Phil, mikä on yleisin ranskalainen sanonta?
Minä antaudun.
Tuo on helvetin hauskaa. Uusi alku, pojat!
Tulimme alkuasukkaiden maille, tarkkailkaa selustaanne.
Bensa-asemalle on pitkä jono autoja. Jäämmekö odottamaan?
Ei käy, olemme liian esillä. Valtaamme aseman, menkää rytinällä!
Varmistakaa alue!
- Menovettä tankkiin, Eddy! - Tankkasin viimeksikin.
- Paskapuhetta! - Hän tankkasi viimeksi, Gary.
Kaikella kunnioituksella, sir, paskapuhetta! Minä tankkasin...
Joka kerta! Voisimmeko kehittää jonkinlaisen järjestelmän?
Kontakti! Kontakti!
Missä ampuja on?
Ramadin taisteluna tunnetussa selkkauksessa haavoittui 12 ihmistä. Lähinnä paikallisia.
Molemmat turvafirmat väittivät, että irakilaiset olivat ensin ampuneet heitä.
Myöhemmin selvisi, että he olivat ampuneet vain toisiaan.
- Mies kaatui! - Kotini on lähellä. Voimme kävellä tästä.
- Kuulostaa hyvältä, Muhammad. - Mahmud!
Juostessamme suojaan ajattelin, että tätä olin halunnut.
Olin suorittamassa tehtävää vaikken tiennyt, mikä tehtävä oli.
Kuulin kuitenkin jälleen pienen miehen sisälläni.
Hän kiljui kuin pikkutyttö.
Krom Yksi! Vapausrintama täällä.
Kimppuumme hyökätään. Tämä on vitun uskomatonta.
Muhammed vei meidät kotiinsa, joka oli hänen poissaollessaan ryöstetty -
ja ammuttu vahingossa palasiksi tulitaistelussa.
Naapurit kertoivat hänen vaimonsa lähteneen, -
mutta eivät olleet varmoja, minne.
Olen pahoillani, että törmäsin teihin.
Se oli vahinko.
Pyydän myös anteeksi niiden turvamiesten puolesta.
En halua teidän uskovan kaikkien amerikkalaisten olevan heidänlaisiaan.
Pyydän anteeksi sieppaajien puolesta.
Se ei ole syytänne.
Tarkoitan, että Amerikassakin on sieppaajia.
Aina on mätiä omenia.
Oletko hereillä, Lyn?
Ajattelen Mahmudia.
He vain yrittävät tehdä jotain elämillään.
Jotain kestävää ja hyvää.
Mutta aina joku haluaa murskata sen.
Lyn ajatteli oikeasti Larry Hooperia -
ja hänen osaansa Uuden maailman armeijan tuhoutumisessa.
Rehellisyyden nimissä, jedien omalaatuisuudet eivät olleet saaneet heille liittolaisia.
Esimerkiksi, kun Tim Kootzia pyydettiin varmistamaan -
kenraali Noriegan olinpaikka, hän vastasi:
- Kysykää Angela Lansburylta. - Voisitko toistaa, Tim?
Kysykää Angela Lansburylta.
Erinomaista.
- Kysyimme Angela Lansburylta. - Ja?
Hän sanoi, ettei tiedä, missä kenraali Noriega on.
Toisella kertaa kenraalimajuri Gilling vieraili tukikohdassa -
nähden jediharjoittelija Clifford Hickoxin -
harjoittamassa siouxien muinaista aurinkotanssia.
Huhujen mukaan jedit selvisivät pienistä skandaaleista presidentti Reaganin suojelemina.
Hän oli sekä Tähtien sota -elokuvien, että yliluonnollisen ystävä.
Kunnes eräänä kesänä nuori ja miellyttävä luutnantti -
Norman Pendleton värvättiin Uuden maailman armeijaan.
Kamppaillakseen Lynin kanssa, Larry oli tutkinut -
CIA:n kuuluisia MK-ULTRA -kokeita, -
joiden hän uskoi parantavan psyykikon kykyjään.
Hän tarvitsi vain koekaniinin varmistamaan, että ne olivat turvallisia.
Kävi ilmi, etteivät ne olleet.
Juoskaa!
Paskat!
Norm?
Anna ase minulle.
Normin isä, joka oli korkeassa virassa Pentagonissa, janosi verta.
Vaikka jedit olivat melko varmoja Larryn osallisuudesta, sitä ei voitu todistaa.
Kun Larry kutsuttiin kurinpitokuulusteluun, -
Larry tahrasi Billin kaikin tavoin.
Luutnantti Django käytti projektin varoja hankkiakseen prostituoituja...
- Tuo on vale! - Ja huumeita itselleen ja miehilleen.
Tuo... Ilotyttöjen osuus on valetta.
Prikaatinkenraali Hopgood erosi ja kuoli joitakin vuosia myöhemmin.
Bill erotettiin häpeällisesti.
Jatka työtä, Lyn.
Maailma tarvitsee jedejä nyt enemmän kuin koskaan.
Billin lähdettyä erikoisjoukkojen majuri Holtz otti jedit komentoonsa.
Hän ei piitannut Billin epäsovinnaisista menetelmistä ja aikoi tehdä muutoksia.
Mikään ei ollut kuin ennen.
Arvostan tätä suuresti.
Olisimme voineet ostaa kartan.
Beduiinit ovat matkustaneet täällä vuosisatoja ilman karttaa.
- Rannekelloa voi käyttää auringon kanssa. - Niin?
- Mitä? - Käytä rannekelloasi.
- Minulla ei ole. - Voi luoja...
Tässä.
- Mitä? - Se on digitaalinen.
- Entä sitten? - Tarvitaan viisarit.
Mistä minä tietäisin? Sinähän se navigoija olet.
- Lupasit löytää tien. - Löydän, jos olet hetken hiljaa.
En tarvitse kelloa. Käytän toista tasoa.
- Mikä se on? - Meidät opetettiin tekemään oikeat päätökset.
Joku tulee ja sanoo: "Tiessä on risteys. Oikealle vai vasemmalle?" Sinä vastaat: "Oikealle."
- Hetkessäkö? - Hetkessä. Tällä tavalla.
Olemme olleet tässä puoli tuntia. Miten se on hetkellistä?
Tänne suuntaanko? Nyt siis tiedät.
Pidä kiinni.
- Mitä tapahtui? - Improvisoitu räjähde.
- Mikä? - Tienvarsipommi.
- Olet kunnossa. Selviät kyllä. - En voi uskoa tätä.
Sinulla on hyvä vaisto, Lyn. Laske minut alas. Pystyn kävelemään.
Voi jeesus.
Luulen, että vuodan kuiviin.
Etkä vuoda. Olet sokissa.
Täällä on kuuma. Minulla on niin kuuma.
- Eikö sinulla ole kuuma? - Bob, on tärkeää, että pidät suusi kiinni.
Avoimen suun kautta menettää paljon vettä.
Jos olisimme jääneet autolle, kaikki olisi hyvin.
- Nyt meillä ei ole vettä... - Selviät kyllä.
Lopettaisitko tuon sanomisen? Minut on räjäytetty ja olen keskellä aavikkoa!
- En selviä tästä! - Bob, olet sokissa.
Jos panikoit, sydämesi pysähtyy.
Pitäisikö tuon rauhoittaa minua?
Odota hetki.
Tuolla on länsi. Al Qaim on toisessa suunnassa. Olemme menossa väärään suuntaan.
Tehtävä ei ole Al Qaimissa. Olemme menossa sen lähelle.
Minne?
- En tiedä. - Mitä?
Pilailetko? Olemmeko matkanneet 950 kilometriä etkä tiedä määränpäätämme?
Jos kohteen tarkka sijainti tiedettäisiin, -
sen löytämiseen ei tarvittaisi jediä. Vai mitä?
Kuka sinulle antoi tehtävän, Lyn?
- Bill antoi sen. - Mitä?
Hän ilmestyi asuntovaunuuni kaksi kuukautta sitten henkisellä heijasteella.
- Hän kutsui nimeäni. - Voi jeesus.
Lyn, mitään tehtävää ei ole.
Olemmeko keskellä aavikkoa, koska kuulit ääniä?
Täällä ei ole ketään! Täällä ei vittu ole ketään!
Kun kohu Billin kotiuttamisesta oli laantunut, se paljasti yllättävän voittajan.
Mitä siinä on, kersantti?
Tämä on tekemäni tieteellinen raportti psyykkisistä hyökkäysvaihtoehdoista, sir.
Näytin sen everstiluutnantti Djangolle, mutta hän ei ollut kiinnostunut.
Ei varmastikaan.
- Onko meillä miehiä, jotka pystyvät tähän? - Tiedän ainakin yhden, sir.
Meillä ei ole resursseja.
Onhan meillä vuohilaboratorio.
70 metrin päässä majuri Holtzin toimistosta oli hylätty sairaala.
Suurin osa Fort Braggissa olevista sotilaista ei tiennyt, miksi rakennus oli siellä.
Vaikka se oli hylätty, sairaala ei ollut tyhjä.
Vuohet oli lennätetty salaa Keski-Amerikasta tullin välttämiseksi.
Erikoisjoukot eivät olleet huolissaan, että sotilaat kuulisivat vuohet, -
koska niiltä oltiin viety ääntelykyky.
Vuohilaboratorio luotiin salaiseksi laboratorioksi, -
jossa erikoisjoukkojen miehille voitiin kouluttaa kenttäkirurgiaa.
Vuohia ammuttaisiin jalkaan, -
ja sitten koulutettavan olisi onnistuneesti hoidettava haava.
Vuohilaboratoriota kutsuttiin ennen koiralaboratorioksi, -
mutta kävi ilmi, että suurin osa sotilaista ei halunnut ampua koiria.
Armeija oli kuitenkin kauan pystynyt tekemään kokeita vuohilla.
Niihin oli testattu jopa ydinaseita.
Se on poissa, Bob.
- Mitä? - En löydä häntä.
Olen menettänyt voimani.
- Se on kirous. - Mikä kirous?
He ottivat kauniin rakentamamme asian ja tuhosivat -
- Uuden maailman armeijan. - Kuka sen tuhosi?
Minä.
Hooper ja Holtz halusivat minun tekevän kokeen.
He halusivat minun pysäyttävän vuohen sydämen. Mitä se vuohi oli minulle tehnyt?
Se oli täysin vastoin jedin tietä.
Esitin yrittäväni, jotta he näkisivät, ettei se toimi ja antaisivat asian olla.
Sitten, istuessani siellä -
tunsin pulssin -
sisälläni enkä voinut lopettaa.
Ehkä syvällä sisimmässäni -
jokin pimeä puoleni halusi nähdä, pystynkö siihen.
Voi paska!
Käytin voimiani pahaan -
ja aivan kuin olisin aiheuttanut kirouksen meille kaikille.
Kuin runossa, jossa heppu tappaa lokin ja hänet pannaan pitämään sitä kaulassaan.
Näen joka yö unta siitä vuohesta.
Sen suu aukeaa ja sulkeutuu päästämättä ääntäkään.
Uhrivuohet.
Päätin komennukseni ja lopetin. Lähdin pois, enkä palannut takaisin.
Ennen hänen lähtöään Larry järjesti vielä yhden läksiäislahjan.
Mitä haluat?
- Se oli Dim Mak. - Dim Mak?
Huojuva palmu. Kuoleman kosketus.
Se on kielletty Uuden maailman armeijassa.
- Mitä kuoleman kosketus aiheuttaa? - Tappaa, Bob.
- Yhdellä kosketuksella. - Voi jeesus!
Tarina kertoo kiinalaisesta taistelulajien mestarista, Wong Wifusta, -
joka taisteli erästä miestä vastaan ja voitti.
Sitten mies näpäytti Wongia kevyesti.
Wong katsoi miestä ja tämä vain nyökkäsi.
Hän oli antanut Wongille kuoleman kosketuksen.
- Wong kuoli. - Hetikö?
Ei. Noin 18 vuotta myöhemmin.
Dim Makista ei voi tietää, milloin se alkaa vaikuttaa.
Silloin ihailin Lyniä oudolla tapaa.
Hän uskoi johonkin niin, että luuli voivansa kuolla siihen.
Sitä olen etsinyt koko ajan. Jotain, johon uskoa.
Jotain, joka toisi elämälleni tarkoituksen.
Siksi jouduin Lynin hullujen tarinoiden lumoihin.
Siksi seurasin häntä aavikolle.
Katso!
Tule!
Nämä ovat ystävällismielisiä kilpailuja leiriläisille.
Olisi parasta ajatella uudestaan, jos ajattelitte tällaista lapsille.
Lyn?
Lyn, minne olet menossa?
Lyn?
Terve, Bill.
Terve, Lyn.
Tässä on Bob.
- Terve, Bob. - Terve.
Hyvä. Porukka on koossa.
Tämä on ensisijaisesti PsyOp-tukikohta.
- Tarkoittaako Psy psyykkistä? - Psy tarkoittaa psykologista.
Aseet eivät ole minua varten. Radiolähetyksiä, lentolehtisiä ja sellaista.
Tässä on Irakin meille tiputtama lentolehtinen.
"Amerikan sotilas, vaimosi harrastaa kotona seksiä Bart Simpsonin ja Bert Reynoldsin kanssa."
Eivät ole tehneet läksyjään aivan kunnolla.
- Miten löysit meidät, Lyn? - Sanoinhan kaukokatselleeni teitä.
Mitä teet täällä, jos tämä on PsyOp-tukikohta?
Sanoin ensisijaisesti PsyOp.
Hallituksessa on jäseniä, jotka etsivät luovia ratkaisuja terrorismiin.
He ovat edeltäjiään avarakatseisempia ja ulkoistivat kokeellisen tutkimuksen yhtiölleni.
"Sickillekö?"
Se äännetään "psaik".
Psychic Systems International Corp. "PSIC".
Kävi ilmi, että tietyt henkilöt ovat kuulleet Uuden maailman armeijasta.
He olivat erittäin kiinnostuneita tekemästämme työstä.
He kääntyivät puoleeni ja minä käännyin Billin puoleen.
- Työskenteleekö Bill sinulle? - Bill tutkii subliminaalista viestintää.
Tämän suunnittelimme soitettavaksi joukoillemme ennen taistelua. Paina toisto päälle.
- Onko tässä subliminaalinen viesti? - Tämän nimi on:
"Älä juo ennen raskailla konetuliaseilla ampumista."
Meillä on paljon uusia ideoita ja tutkimuksia. Sanokaahan yksi.
- Turvatyynymiina? - Turvatyynymiina. Se ei ole tappava.
Se laukaisee uhrinsa ilmaan. Sanokaa toinen.
- Ammutaan kohdetta feromoneilla ja vapautetaan hyökkäävät mehiläiset. - Nerokasta.
- Hyökkäävät mehiläiset. Luonnon voimat. Lisää. - Projekti Achilles.
- Raatelemme vihollisen ruumiit... - Sitä ei ole enää olemassa, idiootti!
Meillä on pääomaa ja tukijat.
Rakennan uudelleen Uuden maailman armeijan. Tällä kertaa vain ilman hippisontaa.
- Miten voit, Bill? - Haen jäätelöä.
Välillä näkee pienen vilahduksen siitä, mitä hän oli, -
mutta hän on palanut loppuun viinan takia.
Silti hän on paras. Karkkinauhaa.
Haluatko yhden? Rakastan näitä.
Mitä siellä on?
Pimeä puoli.
Mitä aiot tehdä, Lyn?
On liian myöhäistä.
- Kuolen, Bob. - Et sinä kuole.
En usko, että voit kuolla postilähetykseen, Dim Sumiin tai...
- Dim Mak. - Mikä lie? Sinua ei voi noin vain...
Se on syöpä.
Mitä?
Tiedän vain Dim Makin aiheuttaneen sen.
Se on syöpä. Niin ainakin lääkäri sanoi.
Asian voi nähdä monella tapaa.
Todellisuudelle on monia nimiä.
Anna tämä Billille.
En ansaitse sitä.
Ota se.
Dim Mak ei ollut tappamassa Lyniä, eikä syöpäkään.
Hän oli kuolemassa särkyneeseen sydämeen, -
ja ehkä myös syöpään.
Hänen tehtävänsä oli epäonnistunut, ja tiesin liikaa epäonnistumisesta.
Bill?
Lyn sanoi, ettei ansainnut tätä kotkan sulkaa.
Hän halusi antaa sen takaisin.
- Se ei ole aito. - Mikä?
Kotkan sulan ottamisesta saa 20 000 dollarin sakon.
Tämä on kalkkunasta.
Kärki vain värjätään mustaksi.
Älä kerro Lynille.
Se ei ole aito.
Mikään ei ollut.
Lyn kertoi kirouksesta.
Tappamalla vuohen, hän langetti kirouksen teihin kaikkiin.
Mitä Larry aikoo tehdä näille vuohille?
Uskotko pelastukseen, Bill?
Anteeksi. Ei pitänyt herättää.
- Miten löysit meidät? - Sanoin jo, että kaukokatseellani.
Scotty Mercer kertoi sinulle, eikö niin?
Niin kertoi.
Sanoimme Scottylle, että tulemme tänne, ja kysyimme haluaisiko hän töitä.
En ole nähnyt Scottyä.
Sepä hassua, sillä hän sanoi törmänneensä sinuun ja maininneen, -
että täällä saattaisi olla hommia.
Etkö tullutkin sen takia, Lyn?
Haluat takaisin mukaan.
Se voi tapahtua. Sinun täytyy vain sanoa.
Tämä voi olla uusi kulta-aika PSI-tutkimukselle.
Sinä, minä ja Bill taas yhdessä.
Kuten ennen vanhaan.
Sinun ei tarvitse päättää nyt.
Sano minulle aamulla.
Luontoäiti, olet elämän ylläpitojärjestelmäni.
Sotilaana minun on juotava vettäsi, -
asuttava savessasi ja syötävä vihreää ihoasi.
Auta tasapainottamaan itseni, -
kuten sinä tasapainotat maata, merta ja avaruutta.
Auta minua avaamaan sydämeni tietäen, että universumi ruokkii minut.
Rukoilen, että kenkäni suutelevat aina kasvojasi.
Askeleeni ovat yhtä sykkeesi kanssa.
Kuljeta kehoni ajan ja paikan läpi.
Olet yhteyteni universumiin ja kaikkeen, mitä tulee sen jälkeen.
Olen sinun ja sinä minun.
Ylistän sinua.
Bill.
Bill, oletko kunnossa?
- Näin juuri Timothy Learyn. - Hän on kuollut.
Tiedän. Sain häneltä ajatuksen.
- Hyvää iltaa, herrat. - Haen vähän jäätelöä.
Älä syö kananmunaa.
- Mitä? - Älä syö kananmunaa.
- Mistä on kyse? - Laitoimme kananmuniin LSD:tä.
Bill näytti, mihin Larry oli pannut LSD-pullonsa.
Sekoitimme sitä viime yönä kananmuniin.
Ja veteen.
- Mitä? - Panin sitä myös päävesisäiliöön.
Mutta me juomme sitä.
Niin.
Tämän päivän sää on kuuma.
Taisitte jo tietää sen. En katsonut ennustetta, mutta...
Näyttää, että säästä tulee taas helvetin kuuma.
Melkoinen uutispommi. Jälleen on kuuma.
Tämä olisi ollut viisasta jos emme olisi juoneet vettä.
Se olisi voinut herättää epäilyjä.
Älä murehdi. Olen vuosien varrella kehittänyt itselleni korkean toleranssin huumeisiin.
Osut porttiin!
Ei hätää. Ohi meni.
Uuden maailman armeijan ja kaikkien rakastavien ihmisten nimissä, -
vapautan sinut.
Vapautan tämän tukikohdan!
Juoskaa! Vauhtia!
Laske aseesi, Larry.
Älä.
Minulla on nälkä.
Mennään.
Tulkaa perässäni.
Älkää välittäkö vartijoista.
Olkaa vapaita!
Odottakaa minua! Mihin te menette? Entä tehtävä?
Sinä olet tehtävä, Bob.
Kerro kaikille, mitä tapahtui.
Se on nyt sinun tehtäväsi.
Silloin olin loukkaantunut, ettei Lyn ottanut minua mukaansa.
Mutta nyt tiedän sen johtuneen siitä, että hän ja Bill tiesivät, mitä oli tulossa.
Kukaan ei tiennyt tarkalleen, mitä heille tapahtui.
Virallisen tarinan mukaan kopteri putosi, koska siihen osui ohjus tai...
Tai niin voi käydä, kun lentää huumepäissään helikopteria.
Tiedän vain, ettei heitä nähty sen koommin.
Kuten kaikki shamaanit, he palasivat taivaaseen.
Palattuani kirjoitin kaiken ylös.
Lyn oli antanut minulle tehtävän ja halusin hoitaa sen.
Kertoisin kaikille, mitä oli tapahtunut.
Ymmärsin, ettei minua ja Deboraa ollut tarkoitettu yhteen ja se sopi minulle hyvin.
Kohtaloni ei ollut palata takaisin vanhaan elämääni.
Universumille oli muita suunnitelmia varalleni.
Lähetin tarinan lehdille ja televisiokanaville. En välittänyt, mitä minulle tapahtuisi.
Olin valmis menemään vankilaan niin pitkäksi aikaa, kunnes totuus tulisi julki.
En joutunut vankilaan. He tekivät jotain paljon pahempaa.
...Epätavallista keinoa murtaakseen irakilaisten sotavankien vastarinnan.
Ja uskokaa pois, useat vanhemmat ovat samaa mieltä.
Osa vangeista on pakotettu kuuntelemaan Barneyn, -
purppuran dinosauruksen, laulavan "Rakastan sinua" -kappaletta 24 tuntia putkeen.
Siinä se oli.
Se oli ainut osa tarinastani, joka näytettiin missään.
Ja se oli täysi vitsi.
Jos joskus tarvitsisin todisteita, miten pimeä puoli oli -
ottanut kauniin unelman, mitä valtio voisi olla, -
vääristänyt sitä ja tuhonnut sen, niin siinä se oli.
En aio lopettaa. Minä en luovuta.
Koska kun katson, mitä maailmassa tapahtuu, -
tiedän, että nyt, enemmän kuin koskaan, -
meidän pitää olla kaikkea, mitä voimme olla.
Nyt, enemmän kuin koskaan, -
tarvitsemme jedin.
Ruutuja tuijottavat suomentajat: WWW.DIVXFINLAND.ORG